Myrskylän seurakunta

Myrskylän seurakunta () on Suomen evankelis-luterilaisen kirkon seurakunta. Se vastaa alueeltaan Myrskylän kuntaa, ja kuuluu Helsingin hiippakunnan Porvoon rovastikuntaan. Syksyllä 2023 Askolan evankelis-luterilainen seurakunta, Myrskylän evankelis-luterilainen seurakunta ja Pukkilan evankelis-luterilainen seurakunta käyvät yhdistymisneuvotteluja.

Elokuussa 2022 seurakunnan jäsenmäärä oli 1320.

Historia
Myrskylän seurakunta on perustettu vuonna 1636. Itsenäisenä seurakunta se toimi ensin vuosina 1636–1747.

Hattujen sodan jälkeisessä Turun rauhassa valtakunnanrajaksi tuli Kymijoki, jolloin Porvoon piispa menetti Venäjälle luovutetulla alueella sijainneen anneksiseurakuntansa. Tämän jälkeen Myrskylän seurakunnasta tehtiin uusi anneksiseurakunta. Myrskylän kartano vastusti anneksia väittämällä, että sillä on patronaattioikeus. Kuitenkaan tätä väitettä tukevaa näyttöä hallitsijan määräyksestä ei löydetty, joten Myrskylästä tuli Porvoon piispan anneksiseurakunta. Vuosina 1747–1865 kunnallishallinnon uudistamiseen asti seurakuntaa hoiti pitäjänkokouksia lukuun ottamatta viransijainen. 

Porvoon piispa toimi Myrskylässä kirkkoherrana vuosina 1809–1865. Kirkollisia menoja suoritti paikallinen sijaiskirkkoherran apulaiseksi tai nuoremmaksi varapastoriksi nimitetty pappi. Vuodesta 1865 seurakunta on ollut jälleen itsenäinen.

Kirkkoherrat

Itsenäinen seurakunta 1636–1747
Mikael Matthiaksenpoika Buscherus 1636-1679
Jonas Wernstradius 1680-1701
Samuel Georgii Weckman 1702-1711
Mathias Jacobi Hacklin 1712-1732, entinen rykmentin pappi, Hannulan talon omistaja 
Lars Åkerstedt 1733-1739, entinen rykmentin pappi 
Jonas Kellgren 1739-1747

Anneksiseurakunta 1747–1865

Johan ”Juhana” Nylander 1747−1761, Porvoon piispa
Jacob Ammelin, sijaiskirkkoherran apulainen, 1745−1749, kehotettu pätevöitymään, pidätetty virantoimituksesta 1749, ero myönnetty 1750.
Hans Henrik Barck, 1747−1757 sijaiskirkkoherran apulainen, 1757−1759 varapastori, siirtyi Nurmijärvelle
Magnus Åkersted (27.9.1735 Myrskylä-  4.12.1773 Janakkala) 1760−1771, varapastori, erotettu 1769
Gabriel Fortelius 1762−1788, Porvoon piispa
Magnus Åkersted 1760−1771, varapastori
Samuel Polin (24.3.1744 Luumäki − 1820 Iitti), 1768−1791, halvaantui 1791, ero myönnetty 1796, sijaiskirkkoherran apulainen
Henrik Johan Andersin 1771−1796, sijaiskirkkoherran 1. apulainen 1771−1773, varapastori 1773−1796 kirkkoherra-piispan suostumalla vapaaehtoisella vaalilla
Paavali Krogius, 1789−1792, Porvoon piispa
Samuel Polin 1768−1791, sijaiskirkkoherran apulainen
Henrik Johan Andersin 1771−1796, sijaiskirkkoherran 1. apulainen 1771−1773, varapastori 1773−1796 kirkkoherra-piispan suostumalla vapaaehtoisella vaalilla
Peter Johan Relander sijaiskirkkoherran apulainen 1796−1799, 1799−1803 varapastori, siirtyi Lapinjärvelle
Zacharias Cygnaeus, 1792−1809, Porvoon piispa
Henrik Johan Andersin 1771−1796, sijaiskirkkoherran 1. apulainen 1771−1773, varapastori 1773−1796 kirkkoherra-piispan suostumalla vapaaehtoisella vaalilla
Peter Johan Relander sijaiskirkkoherran apulainen 1796−1799, 1799−1803 varapastori, siirtyi Lapinjärvelle
Gustav Adolf Belitz (25.2.1774 Laukaa -  2.6.1830 Myrskylä), 1803−1830, varapastori

Magnus Jacob ”Maunu Jaakko” Alopaeus 1809−1818, Porvoon piispa
Karl Gustav Ferrin, 1810−1811, sijaiskirkkoherran apulainen
Karl Topias Belitz, 1812−1813, sijaiskirkkoherran apulainen
Kristian Joakim Åkerman, 1814−1815, sijaiskirkkoherran apulainen
Karl Gustav Strömborg, 1815−1826, sijaiskirkkoherran apulainen
Zachris Cygnaeus nuorempi, 1819−1820, Porvoon piispa
Karl Gustav Strömborg, 1815−1826, sijaiskirkkoherran apulainen
Henrik Helenius, 1826−1829, sijaiskirkkoherran apulainen

Johan Molander, 1821−1837, Porvoon piispa
Karl Gustav Strömborg, 1815−1826, sijaiskirkkoherran apulainen
Henrik Helenius, 1826−1829, sijaiskirkkoherran apulainen
Lars Erik Belitz, 1829−1832, sijaiskirkkoherran apulainen, Adolf Wilhelm Roschier, Anjalan kappalainen 1827 ja Myrskylän sijaiskirkkoherra 1830. Kuoli ennen virkaan astumistaan 8.9.1831 Anjalassa.
Peter Johan Relander, 1832−1840, nuorempi varapastori
Kalf Adolf Lindholm, 1840−1844, nuorempi varapastori
Fredrik Lindberg (myöhemmin Saraste), 1843−1844, virkaa tekevä
Gustaf Ottelin, 1838−1864, Porvoon piispa
Peter Johan Relander, 1832−1840, nuorempi varapastori
Carl Adolf Lindholm (4.11.1807 Porvoo - 28.1.1844 Myrskylä), 1840−1843, nuorempi varapastori
Fredrik Lindberg, 1843−1844, virkaa tekevä
Johan Granholm, 1844−1861, varapastori
Ulrik Sieberg, 1861−1862, papiston apulainen

Itsenäinen seurakunta vuodesta 1865

Georg William Relander, * 25. helmikuuta 1837 Myrskylä † 28. kesäkuuta 1905
Myrskylän kirkkoherra 1865-1884, kirkkoherran apulaisena Robert Ferd. Berg 1884-1885
ylioppilas Vibogrs gymanasiumista, 13. syyskuuta 1854
teologian ylioppilas Helsingin yliopistossa 14. tammikuuta 1856
Porvoon tuomiorovastin apulainen 1859
Pietarin Marian seurakunnan pääkirkkoherra 1884-1890
Kivennavan seurakunnan kirkkoherra 1890-1905
Emil Alfred Lindgren, myöhemmin Saraste
Myrskylän virkaa tekevä kirkkoherra 1885-1886
Bengt Adolf Broms, * 12. toukokuuta 1854 Mäntyharju † 13. heinäkuuta 1923 Orimattila
Myrskylän kirkkoherra 1886-1895, kirkkoherran apulaisena 1885 Kustaa Henrik Kauppila
ylioppilas Jyväskylän lyseo
teologian ylioppilas Helsingin yliopistossa 1879
Elimäen kirkkoherra 1895-1903
Mäntsälän kirkkoherra 1903-1916, rovasti 1910
Orimattilan kirkkoherra 1916- , lääninrovasti
Johan Emmanuel Tuomala
Myrskylän virkaa toimittava kirkkoherra 1895-1897 ja kirkkoherran apulainen
Arthur Georg Hypen , * 15. lokakuuta 1860 Joroinen † 20. elokuuta 1916 Lappee
Myrskylän kirkkoherra 1896-1913, kirkkoherran apulainen 1907- Wilhelm Koivulainen
ylioppilas St. Michels lyceum
Lappeen kirkkoherra 1913-1916
Kosti Pirjola
Myrskylän virkaa toimittava kirkkoherra 1913-1914
Erik Wilhelm Hagfors, * 25. marraskuuta 1863 Orimattila † 20. toukokuuta 1956 Myrskylä
Myrskylän kirkkoherra 1. toukokuuta 1914-1951, Niilo Hakalehto virkaa toimittava kirkkoherra 1933-1934, Reino Palas virkaa toimittava kirkkoherra 1934
kirkkoherran apulainen Einar Sourander 1935-
ylioppilas Helsingin alk. op.
Akaan sijaiskirkkoherra 1905-1906
Antti Pulkkinen, 1952-1970
Paavo Pinomaa, 1970-1977, siirtyi Sammattiin
Kauko Helenius, 1978-1981, eläkkeelle
Paavo Pinomaa 1981-1983
Markku Tommola 1983- 31. elokuuta 2009
Anja Nurminen 1. syyskuuta 2009 - 
Roihuvuoren seurakunnan kappalainen.
Tuomas Antola 14. huhtikuuta 2012 , aluksi virkaa tekevänä ja 2013 vakinaisena kirkkoherrana. Antola oli tullessaan virkaa tekeväksi kirkkoherraksi Suomen nuorin kirkkoherra.
 Markku Päiviö, vt.
Jari Flink 2019-  
 Timi Korhonen, väliaikainen kirkkoherra
 Jari Flink, 1.marraskuuta 2022-

Diakonia

Myrskylän evankelis-luterilainen seurakunta sai ensimmäisen diakonissansa 1. kesäkuuta 1960, minkä jälkeen seurakunnalla on ollut dianonissa, diakoni, sosionomi tai muu diakoniatyön johtaja. Diakoniatyö osallistuu muun toiminnan mukana paikallisten tapahtumien järjestämiseen. Järjestetään mm. lähetyspiiri. Diakoniaa hoitavat Anne Hämäläinen ja aikaisempi diakoni Helka Fabritius sekä vapaaehtoiset seurakunnan jäsenet.

Kiinteistöt

Kolmas kirkko ja kirkkoherranvirasto
Myrskylän evankelis-luterilaisella kirkolla on 1803 rakennettu järjestyksessään seurakunnan kolmas kirkko ja sitä ennen toisen kirkon aikana rakennettu kellotapuli vanhan hautausmaan alueella. Hautausmaan länsipuolella on kirkkoherranvirasto ja entinen tiilinen kirkkoherran virka-asunto. Nykyään Myrskylän kirkkoherrat eivät asu vakinaisesti Myrskylän kunnassa, vaan ajanmukaiset asuinrakennukset on vuokrattu asumiskäyttöön muille. Niiden piha-alueella on omenapuita. Kirkkoherranviraston, minkä itäpihalla on puistomaisesti puita, ovat 1900-luvun alusta, luoteispuolella on pieni puurakennus, missä on Suomen Partiolaisten myrskyläläisen Myrskylinnut - lippukunnan kolo. Partiossa on noin 80 osallistujaa eli noin neljä prosenttia koko kunnan väestöstä. Lisäksi seurakunta käyttää Orimattilan evankelis-luterilaisen seurakunnan kiinteistöjä Mallusjoella rippikoululeiriä varten. Siellä on myös entisestä viljamakasiinista tehty puinen leirikirkko.

Hautausmaat

Hautausmaita on Myrskylän kirkonkylässä kaksi. Entisen toisen ja nykyisen kolmannen kirkon ympärillä on vanha hautausmaa, minkä eteläosassa on mäen asemesta lähemmäs pellon tasoa oleva alaosa. Vanhalla hautausmaalla on muiden muassa talvi- ja jatkosotien sankarivainajien hautausmaaosa sekä 1918 vakaumuksensa puolesta kaatuneiden muistokivi. Myös paikallisesta Myrskylän punagrantiitista veistetty malja on vanhalla hautausmaalla.

Etäämpänä olevalla uudella hautausmaalla on Karjalaan jääneiden muistokivi sekä kaksi betonirunkoista penkkiä ristin kanssa hiljetymistä varten. 2021 uudelta hautausmaalta kaadettiin vanhoja puita. Seurakuntamestarina toimii Merja Hämäläinen.

Tapahtumat

Kirkollisten tapahtumien lisäksi Myrskylän seurakunta järjestää yhdessä Myrskylän kunnan kanssa syyskuisin Pyhä yö - Taiteiden yö -tapahtuman, missä kirkkoherra ja kunnanjohtaja puhuvat, ja missä on uskonnollinen konsertti uuden hautausmaan pysäköintialueella. 2022 tapahtuma järjetettiin aikaisempaa aikaisemmin iltatilaisuutena kello 18-21. Tapahtuman jälkeen Myrskylän suomalaisella nuorisoseuralla oli tavanomainen konsertti. Se on vanhan hautausmaan ja Myrskylän kotiseutumuseon pohjoispuolella.

Kirkkoherranviraston salissa järjestetään luontoaiheisia valokuvanäyttelyitä, samoin kuin harvemmin kirkossa. Syyskuussa kirkossa on ja on ollut Suomen diakonia 150-vuotta -näyttely. Myrskylässä on valokuvauskerho.

Myrskylän seurakunnan kirkkovaltuusto

Myrskylän seurakunnan kirkkovaltuustossa on nelivuotisella kaudellaan 15 kirkkovaltuutettua. Kirkkoneuvosto on kaksivuotinen ja 2021-2022 on kirkkovaltuustokauden toinen kirkkoneuvosto.

Seurakuntavaaleissa ("kirkollisvaaleissa") 20. marraskuuta 2022, on Myrskylän seurakunnassa neljä vaalilistaa: Kansankirkko, Keltavihreät, Sinivalkoiset ja Sitoutumattomat. Jälkimmäinen viitannee siihen, ettei vaalilistaa ole koottu kunnassa vaikuttavista henkilöistä.  Valtakunnallisesti edellisissä seurakuntavaaleissa oli äänestysprosentti 14,4 %, joka seitsemäs äänesti.  Myrskylässä äänestysaktiivuus oli suurempaa, 23,9%, miltei joka neljäs äänesti. 

Kirkkoneuvoston puheenjohtaja on virkamies, kirkkoherra.

Seurakuntalaiset

Myrskylän kunnan väenvähenemisestäkin johtuen on seurakunnan jäsenmäärä ollut vähenevä

Lähteet
Myrskylän pitäjän vaiheita Ruotsin vallan aikana, Tyyne Salminen, 1936, Myrskylän seurakunta, K. F. Puromiehen kirjapaino, YKL 20.963
Suomen Sukututkimusseura   (Tiedot jossain määrin poikkeavia vuosilukujen osalta)

Viitteet

Helsingin evankelis-luterilaisen hiippakunnan seurakunnat
Myrskylä